CELEX: E2012C0264
Language: hu
Date: 2012-07-05 00:00:00
Title: Az EFTA Felügyeleti Hatóság 264/12/COL határozata ( 2012. július 5. ) a fertőző vérképzőszervi elhalás és a pisztrángok vírusos vérfertőzése tekintetében Norvégia státuszáról, valamint az EFTA Felügyeleti Hatóság 302/08/COL határozatának hatályon kívül helyezéséről

8.11.2012   
            
            
               HU
            
            
               Az Európai Unió Hivatalos Lapja
            
            
               C 340/2
            
         AZ EFTA FELÜGYELETI HATÓSÁG 264/12/COL HATÁROZATA
   (2012. július 5.)
   a fertőző vérképzőszervi elhalás és a pisztrángok vírusos vérfertőzése tekintetében Norvégia státuszáról, valamint az EFTA Felügyeleti Hatóság 302/08/COL határozatának (1) hatályon kívül helyezéséről
   2012/C 340/02
   AZ EFTA FELÜGYELETI HATÓSÁG,
   tekintettel az EGT–megállapodás I. melléklete I. fejezetének 3.1. részének 8a. pontjában említett jogi aktusra,
   A Tanács helyesbített és módosított 2006/88/EK irányelve (2006. október 24.) a tenyésztett víziállatokra és az azokból származó termékekre vonatkozó állat-egészségügyi követelményekről és a víziállatokban előforduló egyes betegségek megelőzéséről és az azok elleni védekezésről (2)
   
   tekintettel az Európai Gazdasági Térségről szóló megállapodás I. melléklete I. fejezetének 4.2. részének 89. pontjában említett jogi aktusra,
   A Bizottság módosított 2009/177/EK határozata (2008. október 31.) a 2006/88/EK tanácsi irányelvnek a felügyeleti és felszámolási programok, valamint a tagállamok, övezetek és területi egységek betegségtől mentes minősítése tekintetében történő végrehajtásáról (3).
   tekintettel 259/12/COL testületi döntésre, amely felhatalmazza az illetékes testületi tagot e határozat elfogadására,
   mivel:
   Norvégia 1994. május 3-án kelt levelében az EFTA Felügyeleti Hatósághoz (a továbbiakban: hatóság) benyújtotta a megfelelő indoklást, hogy a fertőző vérképzőszervi elhalás (a továbbiakban: IHN) és a pisztrángok vírusos vérfertőzése (a továbbiakban: VHS) vonatkozásában elnyerje területére a mentes övezet minősítést, valamint a mentes besorolás fenntartásához szükséges feltételek teljesítését biztosító nemzeti szabályokat.
   A hatóság legutóbb a 2002. december 11-i 244/02/COL határozattal módosított, 1994. június 27-i 71/94/COL határozata alapján megállapítást nyert, hogy Norvégiának a 244/02/COL határozat mellékletében található részeit a VHS és az IHN vonatkozásában mentes kontinentális és part menti halászati övezetként ismerik el.
   2007. november 26-án megerősítették a VHS kitörését a norvégiai Møre og Romsdal körzetében. Az illetékes norvég hatóság értesítette a Hatóságot a betegség megszüntetésére és elterjedésének megakadályozására tett intézkedésekről. Az intézkedéseket a hatóság megfelelőnek ítélte.
   A Hatóság a 302/08/COL határozatával úgy döntött, hogy Norvégiát, a határozat mellékletében meghatározott területetek kivételével, az IHN és a VHS vonatkozásában továbbra is mentes kontinentális és part menti halászati övezetként kell elismerni.
   2012. május 8-án Norvégia benyújtotta a hatósághoz a VHS mentességi státusról szóló nyilatkozatot, valamint a felügyeleti és mintavételi dokumentációt a terület egészére vonatkozóan a Grense Jacobselv és a Pasvik folyók vízgyűjtő területének norvég szakasza és a közöttük elhelyezkedő folyók, valamint az érintett partvidék kivételével.
   A hatóság az Európai Bizottsággal történő szoros együttműködésben megvizsgálta a nyilatkozatot és a csatolt dokumentumokat és úgy véli, hogy a nyilatkozat megfelel a 2006/88/EK irányelvben és a 2009/177/EK határozatban előírt, a betegségtől mentes státusról szóló nyilatkozat követelményeinek.
   A Hatóság 259/12/COL határozatával a munkáját segítő EFTA állat-egészségügyi bizottsághoz utalta az ügyet. A hatóság által előterjesztett javaslatot a bizottság egyhangúlag jóváhagyta. Az e határozatban előírt intézkedések tehát összhangban vannak az EFTA Felügyeleti Hatóság munkáját segítő EFTA állat-egészségügyi bizottság egyhangú véleményével, és az intézkedések végleges szövege változatlan marad.
   Ennek megfelelően Norvégiát – a Grense Jacobselv és a Pasvik folyók vízgyűjtő területének norvég szakasza és a közöttük elhelyezkedő folyók, valamint az érintett partvidék kivételével – a VHS-től mentesnek kell nyilvánítani.
   Az IHN vonatkozásában Norvégiában nem következett be változás. Norvégia e betegséggel kapcsolatos státusát fenn kell tartani.
   Indokolt a hatóság 302/08/COL határozatát hatályon kívül helyezni, amely helyébe ez a határozat lép,
   ELFOGADTA EZT A HATÁROZATOT:
   1. cikk
   Norvégiát Grense Jacobselv és a Pasvik folyók vízgyűjtő területének norvég szakasza és a közöttük elhelyezkedő folyók, valamint az érintett partvidék kivételével IHN mentesnek nyilvánítja.
   2. cikk
   Norvégiát a Grense Jacobselv és a Pasvik folyók vízgyűjtő területének norvég szakasza és a közöttük elhelyezkedő folyók, valamint az érintett partvidék kivételével VHS mentesnek nyilvánítja.
   3. cikk
   Az EFTA Felügyeleti Hatóság 2008. május 21-i 302/08/COL határozata hatályát veszti.
   4. cikk
   Ez a határozat 2012. július 5-én lép hatályba.
   5. cikk
   Ennek a határozatnak Norvégia a címzettje.
   6. cikk
   Ez a határozat angol nyelven hiteles.
   
      Kelt Brüsszelben, 2012. július 5-én.
      
         
            az EFTA Felügyeleti Hatóság részéről
         
         Sverrir Haukur GUNNLAUGSSON
         
            testületi tag
         
         Florence SIMONETTI
         
            megbízott igazgató
         
      
   
   
      (1)  HL L 41., 2009.2.12., 32. o. és 7. EGT-kiegészítés, 2009.2.12., 10. o.
   
      (2)  HL L 328., 2006.11.24., 14. o., valamint 32. EGT-kiegészítés 2010.6.17, 1. o. izlandi nyelven és a 35. kiegészítés 2011.6.23., 44. o. norvég nyelven.
   
      (3)  HL L 63., 2009.3.7., 15. o.